
ΝΟΜΟΣ ΥΠΆΡΙΘΜ . 4577 

Ενσωμάτωση στην ελληνική νομοθεσία της Οδη¬ 
γίας 2016/1148/ΕΕ του Ευρωπαϊκού Κοινοβου¬ 
λίου και του Συμβουλίου σχετικά με μέτρα για 
υψηλό κοινό επίπεδο ασφάλειας συστημάτων δι¬ 
κτύου και πληροφοριών σε ολόκληρη την Ένω¬ 
ση και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Αντικείμενο και πεδίο εφαρμογής 
(άρθρο 1 παράγραφοι 1,3,4,5,6, 7 
της Οδηγίας 2016/1148/ΕΕ) 

1. Σκοπός του παρόντος είναι η ενσωμάτωση στην 
ελληνική νομοθεσία της Οδηγίας 2016/1148/ΕΕ του Ευ¬ 
ρωπαϊκού Κοινοβουλίου και του Συμβουλίου της 6ης 
Ιουλίου 2016 (ΕΕ1194), με την οποία θεσπίζονται μέτρα 
για την επίτευξη υψηλού επιπέδου ασφάλειας των συ¬ 
στημάτων δικτύου και πληροφοριών. 

2. Οι απαιτήσεις ασφάλειας και κοινοποίησης που 
προβλέπονται στον παρόντα νόμο δεν εφαρμόζονται 
σε επιχειρήσεις που πληρούν τις προϋποθέσεις της παρ. 
1 του άρθρου 33 του ν. 4070/2012 (Α' 82) ή σε παρόχους 
υπηρεσιών εμπιστοσύνης που εμπίπτουν στο άρθρο 19 
του Κανονισμού (ΕΕ) 910/2014 του Ευρωπαϊκού Κοινο¬ 
βουλίου και του Συμβουλίου της 23ης Ιουλίου 2014 (ΕΕ 
1257). 

3. Ο παρών νόμος εφαρμόζεται με την επιφύλαξη 
των διατάξεων του π.δ. 39/2011 (Α' 104) και των νόμων 
4267/2014 (Α' 137) και 4360/2016 (Α' 9). 

4. Με την επιφύλαξη του άρθρου 346 της Συνθήκης 
Λειτουργίας της Ευρωπαϊκής Ένωσης (ΣΑΕΕ), πληροφο¬ 
ρίες που είναι απόρρητες σύμφωνα με ενωσιακούς και 
εθνικούς κανόνες, όπως κανόνες περί επιχειρηματικού 
απορρήτου, ανταλλάσσονται με την Επιτροπή και άλλες 
αρμόδιες αρχές, μόνον εφόσον η ανταλλαγή αυτή είναι 
αναγκαία για την εφαρμογή του παρόντος. Οι πληρο¬ 
φορίες, που ανταλλάσσονται, περιορίζονται σε ό,τι είναι 


συναφές και αναλογικό προς το σκοπό της ανταλλαγής 
αυτής. Η εν λόγω ανταλλαγή πληροφοριών διαφυλάσσει 
το απόρρητο αυτών των πληροφοριών και προστατεύει 
τα συμφέροντα ασφάλειας και τα εμπορικά συμφέροντα 
των φορέων εκμετάλλευσης βασικών υπηρεσιών και των 
παροχών ψηφιακών υπηρεσιών. 

5. Με τον παρόντα δεν θίγονται τα μέτρα που λαμβάνει 
η χώρα μας για τη διαφύλαξη των ουσιωδών κρατικών 
λειτουργιών και ιδίως για τη διαφύλαξη της εθνικής 
ασφάλειας, συμπεριλαμβανομένων των μέτρων για την 
προστασία πληροφοριών, των οποίων η διάδοση θεω¬ 
ρείται αντίθετη προς τα ουσιώδη συμφέροντα ασφά¬ 
λειας, καθώς και για τη διατήρηση του νόμου και της 
τάξης και ιδίως για τη διευκόλυνση της διερεύνησης, 
της ανίχνευσης και της δίωξης ποινικών αδικημάτων. 

6. Αν μία τομεακή νομική πράξη της Ευρωπαϊκής Ένω¬ 
σης απαιτεί από τους φορείς εκμετάλλευσης βασικών 
υπηρεσιών ή τους παρόχους ψηφιακών υπηρεσιών είτε 
να εξασφαλίζουν την ασφάλεια των συστημάτων δικτύ¬ 
ου και πληροφοριών τους είτε να κοινοποιούν συμβά¬ 
ντα, εφαρμόζονται οι διατάξεις της εν λόγω τομεακής 
νομικής πράξης, υπό την προϋπόθεση ότι οι εν λόγω 
απαιτήσεις είναι τουλάχιστον ισοδύναμες ως προς το 
αποτέλεσμα με τις υποχρεώσεις που θεσπίζονται στον 
παρόντα νόμο. 

Άρθρο 2 

(Άρθρο 2 της Οδηγίας 2016/1148/ΕΕ) 

Η επεξεργασία δεδομένων προσωπικού χαρακτήρα, 
που γίνεται κατά τον παρόντα νόμο, διενεργείται σύμ¬ 
φωνα με τον Κανονισμό (ΕΚ) 2016/679 του Ευρωπαϊκού 
Κοινοβουλίου και του Συμβουλίου της 27ης Απριλίου 
2016 (ΕΕ ί 119) και το ν. 2472/1997 (Α' 50). 

Άρθρο 3 

Ορισμοί 

(Άρθρο 4 της Οδηγίας 2016/1148/ΕΕ) 

Για τους σκοπούς του παρόντος νόμου, ισχύουν οι εξής 
ορισμοί: 

1) «σύστημα δικτύου και πληροφοριών»: 

α) ένα δίκτυο ηλεκτρονικών επικοινωνιών, σύμφωνα 
με την περίπτωση ιζ' της Ενότητας Α' παράγραφος του 
άρθρου 2 του ν. 4070/2012, 

β) κάθε συσκευή ή ομάδα διασυνδεδεμένων ή σχετι- 
ζόμενων συσκευών από τις οποίες μία ή περισσότερες 

εκτελούν, βάσει προγράμματος, αυτόματη επεξεργασία 
ψηφιακών δεδομένων, 

γ) ψηφιακά δεδομένα που αποθηκεύονται, υποβάλ¬ 
λονται σε επεξεργασία, ανακτώνται ή μεταδίδονται από 
στοιχεία που καλύπτονται στις περιπτώσεις α' και β' για 
τους σκοπούς της λειτουργίας, της χρήσης, της προστα¬ 
σίας και της συντήρησής τους, 

2) «ασφάλεια συστημάτων δικτύου και πληροφοριών»: 
η ικανότητα συστημάτων δικτύου και πληροφοριών να 
ανθίστανται, με δεδομένο βαθμό αξιοπιστίας, σε ενέργει¬ 
ες που πλήττουν τη διαθεσιμότητα, την αυθεντικότητα, 
την ακεραιότητα ή το απόρρητο των δεδομένων που 
αποθηκεύονται, μεταδίδονται ή υποβάλλονται σε επε¬ 
ξεργασία ή των συναφών υπηρεσιών που προσφέρονται 
ή είναι προσβάσιμες μέσω των εν λόγω συστημάτων 
δικτύου και πληροφοριών, 

3) «εθνική στρατηγική για την ασφάλεια συστημάτων 
δικτύου και πληροφοριών»: πλαίσιο το οποίο παρέχει 
στρατηγικούς στόχους και προτεραιότητες για την ασφά¬ 
λεια συστημάτων δικτύου και πληροφοριών σε εθνικό 
επίπεδο, 

4) «φορέας εκμετάλλευσης βασικών υπηρεσιών»: δη¬ 
μόσια ή ιδιωτική οντότητα είδους αναφερόμενου στο 
Παράρτημα I, η οποία πληροί τα κριτήρια που ορίζονται 
στην παράγραφο 2 του άρθρου 4, 

5) «ψηφιακή υπηρεσία»: υπηρεσία σύμφωνα με την 
περίπτωση β'τηςπαρ. 1 του άρθρου 2 του π.δ. 81/2018 
(Α' 151), η οποία είναι είδος αναφερόμενο στο Παράρ¬ 
τημα II, 

6) «πάροχος ψηφιακών υπηρεσιών»: νομικό πρόσωπο 
που παρέχει ψηφιακή υπηρεσία, 

7) «συμβάν»: κάθε γεγονός που έχει στην πραγματικό¬ 
τητα μια δυσμενή επίπτωση στην ασφάλεια συστημάτων 
δικτύου και πληροφοριών, 

8) «χειρισμός συμβάντων»: το σύνολο των διαδικασιών 
που υποστηρίζουν τον εντοπισμό, την ανάλυση και την 
ανάσχεση ενός συμβάντος, καθώς και την παρέμβαση 
για την αντιμετώπισή του, 

9) «κίνδυνος»: κάθε εύλογα διαπιστώσιμη περίσταση ή 
γεγονός με ενδεχομένως δυσμενή επίπτωση στην ασφά¬ 
λεια συστημάτων δικτύου και πληροφοριών, 

10) «αντιπρόσωπος»: κάθε φυσικό ή νομικό πρόσωπο 
εγκατεστημένο στην Ευρωπαϊκή Ένωση, που ρητώς έχει 
οριστεί να ενεργεί εξ ονόματος παρόχου ψηφιακών υπη¬ 
ρεσιών μη εγκατεστημένου στην Ευρωπαϊκή Ένωση, στο 
οποίο μπορεί να απευθύνεται η εθνική αρμόδια αρχή ή η 
Αρμόδια Ομάδα Απόκρισης για συμβάντα που αφορούν 
την ασφάλεια υπολογιστών (ΈοηηρυΐθΓ δθευπΐγ Ιπαάθπΐ 
Ρθ5ροπ5θ Τθειιίί - 05ΙΡΤ) του άρθρου 8 παράγραφος 1 
αντί του παρόχου ψηφιακών υπηρεσιών, όσον αφορά 
τις υποχρεώσεις αυτού σύμφωνα με τον παρόντα νόμο, 

11) «πρότυπο»: πρότυπο σύμφωνα με το σημείο 1 του 
άρθρου 2 του Κανονισμού (ΕΕ) 1025/2012 του Ευρωπα¬ 
ϊκού Κοινοβουλίου και του Συμβουλίου της 25ης Οκτω¬ 
βρίου 2012 (ΕΕ 1316), 

12) «προδιαγραφή»: τεχνική προδιαγραφή σύμφω¬ 
να με το σημείο 4 του άρθρου 2 του Κανονισμού (ΕΕ) 
1025/2012, 

13) «σημείο ανταλλαγής κίνησης διαδικτύου (Ιπϊθιτίθϊ 
Εχεϊΐ3η96 Ροίηΐ - ΙΧΡ)»: δικτυακή υποδομή που επιτρέπει 


τη διασύνδεση περισσότερων από δύο ανεξάρτητων αυ¬ 
τόνομων συστημάτων, κυρίως με σκοπό τη διευκόλυνση 
της ανταλλαγής κίνησης διαδικτύου, και η οποία διασυν- 
δέει μόνον αυτόνομα συστήματα. Το ΙΧΡ δεν αναγκάζει 
την κίνηση διαδικτύου που διέρχεται μεταξύ ζεύγους 
συμμετεχόντων αυτόνομων συστημάτων να διέλθει από 
τρίτο αυτόνομο σύστημα ούτε την τροποποιεί ούτε πα¬ 
ρεμβαίνει με άλλον τρόπο σε αυτήν, 

14) «σύστημα ονομάτων χώρου (Οοιηθίη Νθιπθ 
5γ5ΐθπη - ϋΝ5)»: ιεραρχικά κατανεμημένο σύστημα 
ονοματοδοσίας εντός ενός δικτύου, το οποίο εκτελεί 
παραπομπές αιτημάτων για ονόματα τομέων, 

15) «πάροχος υπηρεσιών συστήματος ονομάτων χώ¬ 
ρου»: οντότητα που παρέχει υπηρεσίες συστήματος 
ονομάτων χώρου στο διαδίκτυο, 

16) «μητρώο ονομάτων χώρου ανώτατου επιπέδου» 
(ΐορ-ΙθνθΙ άοιτίθίη πβιτιθ ΓθςίίΐΓγ): οντότητα που διαχει¬ 
ρίζεται και εκμεταλλεύεται την καταχώριση ονομάτων 
διαδικτυακών χώρων εντός συγκεκριμένου χώρου ανώ¬ 
τατου επιπέδου (Τίϋ), 

17) «επιγραμμική αγορά» (οπΙιπθ ιπΒΓΚθΐρίΒεβ): ψη¬ 
φιακή υπηρεσία που επιτρέπει σε καταναλωτές ή και 
εμπόρους, όπως ορίζονται στις περιπτώσεις α' και β' 
της παρ. 1 του άρθρου 4 της 70330οικ./30.6.2015 κοι¬ 
νής απόφασης των Υπουργών Οικονομίας, Υποδομών, 
Ναυτιλίας και Τουρισμού και Δικαιοσύνης, Διαφάνειας 
και Ανθρώπινων Δικαιωμάτων (Β' 1421), να συνάπτουν 
επιγραμμικές συμβάσεις πώλησης ή παροχής υπηρεσιών 
με εμπόρους είτε στον ιστοχώρο της επιγραμμικής αγο¬ 
ράς είτε σε ιστοχώρο εμπόρου που χρησιμοποιεί υπηρε¬ 
σίες υπολογιστικής παρεχόμενες από την επιγραμμική 
αγορά, 

18) «επιγραμμική μηχανή αναζήτησης» (οπΙιπθ 5Θ3γ<:Ει 
θηςιίηθ): ψηφιακή υπηρεσία που επιτρέπει στους χρή¬ 
στες να εκτελούν αναζητήσεις καταρχήν σε όλους τους 
ιστοχώρους ή σε ιστοχώρους συγκεκριμένης γλώσσας 
βάσει ερωτήματος για οποιοδήποτε θέμα, με τη μορφή 
λέξης-κλειδιού, φράσης ή άλλων δεδομένων, και επι¬ 
στρέφει ως αποτέλεσμα συνδέσμους όπου μπορεί κανείς 
να βρει πληροφορίες σχετικές με το περιεχόμενο που 
έχει ζητηθεί, 

19) «υπηρεσία νεφοϋπολογιστικής»: ψηφιακή υπηρε¬ 
σία που επιτρέπει την πρόσβαση σε κλιμακοθετήσιμο και 
ελαστικό σύνολο κοινόχρηστων υπολογιστικών πόρων. 

Άρθρο 4 

Φορείς εκμετάλλευσης βασικών υπηρεσιών 

(Άρθρο 5 της Οδηγίας 2016/1148/ΕΕ) 

1. Η Εθνική Αρχή Κυβερνοασφάλειας της παραγράφου 
1 του άρθρου 7, σε συνεργασία με τις ανά τομέα βασικής 
υπηρεσίας αρμόδιες ρυθμιστικές/εποπτικές αρχές και 
λοιπούς εμπλεκόμενους εθνικούς φορείς, προσδιορίζει, 
για κάθε τομέα και υποτομέα του Παραρτήματος I, τους 
φορείς εκμετάλλευσης βασικών υπηρεσιών που είναι 
εγκατεστημένοι στην Ελληνική Επικράτεια. 

Με απόφαση του Υπουργού Ψηφιακής Πολιτικής, Τη¬ 
λεπικοινωνιών και Ενημέρωσης, ύστερα από εισήγηση 
της Εθνικής Αρχής Κυβερνοασφάλειας, ορίζονται οι φο¬ 
ρείς εκμετάλλευσης βασικών υπηρεσιών. 




Τεύχος Α'199/03.12.2018 

2. Τα κριτήρια για τον προσδιορισμό των φορέων εκ¬ 
μετάλλευσης βασικών υπηρεσιών της περίπτωσης 4 του 
άρθρου 3 είναι τα εξής: 

α) ο φορέας να παρέχει υπηρεσία ουσιώδη για τη δι¬ 
ατήρηση κρίσιμων κοινωνικών ή και οικονομικών δρα¬ 
στηριοτήτων, 

β) η παροχή της υπηρεσίας αυτής να στηρίζεται σε 
συστήματα δικτύου και πληροφοριών και 

γ) η πρόκληση σοβαρής διατάραξης της παροχής της 
εν λόγω υπηρεσίας, κατά τα οριζόμενα στο άρθρο 5, 
από τυχόν συμβάν. 

3. Για τους σκοπούςτης παραγράφου 1, η Εθνική Αρχή 
Κυβερνοασφάλειας καταρτίζει κατάλογο τόσο των βα¬ 
σικών υπηρεσιών όσο και των φορέων εκμετάλλευσής 
τους. Οι κατάλογοι αυτοί επανεξετάζονται σε τακτική 
βάση, τουλάχιστον ανά διετία και, εφόσον κριθεί ανα¬ 
γκαίο, επικαιροποιούνται. 

4. Για τους σκοπούς της παραγράφου 1, όταν φορέας 
εκμετάλλευσης βασικών υπηρεσιών παρέχει και σε άλλο 
ή άλλα κράτη-μέλη της ΕΕ υπηρεσία που αναφέρεται 
στην παράγραφο 2, η Εθνική Αρχή Κυβερνοασφάλειας 
διαβουλεύεται με τις αντίστοιχες αρχές του ή των άλ¬ 
λων κρατών-μελών πριν από τη λήψη απόφασης για τον 
προσδιορισμό του. 

5. Η Εθνική Αρχή Κυβερνοασφάλειας της παραγράφου 

1 του άρθρου 7 υποβάλλει στην Επιτροπή ανά διετία τις 
πληροφορίες που είναι αναγκαίες για την αξιολόγηση της 
εφαρμογής της Οδηγίας που ενσωματώνεται με τον πα¬ 
ρόντα νόμο. Στις πληροφορίες αυτές περιλαμβάνονται 
τουλάχιστον τα εξής: 

α) τα εθνικά κριτήρια βάσει των οποίων προσδιορί¬ 
ζονται οι φορείς εκμετάλλευσης βασικών υπηρεσιών, 

β) ο κατάλογος των υπηρεσιών που αναφέρεται στην 
παράγραφο 3, 

γ) ο αριθμός των φορέων εκμετάλλευσης βασικών 
υπηρεσιών που έχουν προσδιοριστεί για κάθε τομέα 
του Παραρτήματος I και αναφορά της σημασίας τους 
σε σχέση με τον εν λόγω τομέα, 

δ) τα κατώτατα όρια, εφόσον υπάρχουν, για τον προσ¬ 
διορισμό του σχετικού επιπέδου παροχής υπηρεσιών με 
αναφορά στον αριθμό των χρηστών που εξαρτώνται από 
την υπηρεσία αυτή, όπως αναφέρεται στην περίπτωση α' 
της παραγράφου 2 του άρθρου 5, ή της σημασίας του συ¬ 
γκεκριμένου φορέα εκμετάλλευσης βασικών υπηρεσιών, 
όπως αναφέρεται στην περίπτωση στ' της παραγράφου 

2 του άρθρου 5. 

Άρθρο 5 

Σοβαρή διατάραξη 

(Άρθρο 6 της Οδηγίας 2016/1148/ΕΕ) 

1. Η Εθνική Αρχή Κυβερνοασφάλειας της παραγράφου 
1 του άρθρου 7 σε συνεργασία με τις, ανά τομέα βασικής 
υπηρεσίας, αρμόδιες ρυθμιστικές ή εποπτικές αρχές και 
λοιπούς εμπλεκόμενους εθνικούς φορείς, καθορίζει τα 
κριτήρια προσδιορισμού ενός συμβάντος ως σοβαρής 
διατάραξης. 

2. Κατά τον προσδιορισμό της σοβαρότητας της διατά¬ 
ραξης που αναφέρεται στην περίπτωση γ' της παραγρά¬ 
φου 2 του άρθρου 4 λαμβάνονται υπόψη τουλάχιστον 
οι εξής παράγοντες: 


α) ο αριθμός των χρηστών που εξαρτώνται από την 
υπηρεσία, η οποία παρέχεται από τον οικείο φορέα εκ¬ 
μετάλλευσης, 

β) η εξάρτηση άλλων τομέων που αναφέρονται στο 
Παράρτημα I από την υπηρεσία που παρέχεται από τον 
εν λόγω φορέα εκμετάλλευσης, 
γ) ο αντίκτυπος που θα μπορούσαν να έχουν τα συγκε¬ 
κριμένα περιστατικά διατάραξης, από άποψη βαθμού 
και διάρκειας, σε οικονομικές και κοινωνικές δραστηρι¬ 
ότητες ή στη δημόσια ασφάλεια, 
δ) το μερίδιο αγοράς του οικείου φορέα εκμετάλλευ¬ 
σης, 

ε) το γεωγραφικό εύρος της περιοχής που θα μπορού¬ 
σε να επηρεαστεί από ένα περιστατικό, 
στ) η σημασία του εν λόγω φορέα για τη διατήρηση 
επαρκούς επιπέδου της υπηρεσίας, λαμβανομένων υπό¬ 
ψη των διαθέσιμων εναλλακτικών μέσων για την παροχή 
της εν λόγω υπηρεσίας, 

ζ) οι ειδικότεροι παράγοντες που αφορούν το συγκε¬ 
κριμένο τομέα. 

ΚΕΦΑΛΑΙΟ Β' 

ΕΘΝΙΚΟ ΠΛΑΙΣΙΟ ΓΙΑ ΤΗΝ ΑΣΦΑΛΕΙΑ 

ΤΩΝ ΣΥΣΤΗΜΑΤΩΝ ΔΙΚΤΥΩΝ 

ΚΑΙ ΠΛΗΡΟΦΟΡΙΩΝ 

Άρθρο 6 

Εθνική Στρατηγική Κυβερνοασφάλειας 

(Άρθρο 7 της Οδηγίας 2016/1148/ΕΕ) 

1. Η Εθνική Αρχή Κυβερνοασφάλειας επικαιροποιεί 
την «Εθνική Στρατηγική Κυβερνοασφάλειας» που έχει 
εγκριθεί με την υπουργική απόφαση 3218/2018 του 
Υπουργού Ψηφιακής Πολιτικής, Τηλεπικοινωνιών και 
Ενημέρωσης (ΑΔΑ: Ψ4Ρ7465ΧΘ0-Ζ6Ω) και την κοινοποιεί 
στην Επιτροπή μέσα σε τρεις (3) μήνες από την έγκρισή 
της από τον Υπουργό Ψηφιακής Πολιτικής, Τηλεπικοι¬ 
νωνιών και Ενημέρωσης. 

Από την κοινοποίηση αυτή εξαιρούνται στοιχεία της 
στρατηγικής που συνδέονται με την εθνική ασφάλεια. 
Η Εθνική Αρχή Κυβερνοασφάλειας, στο πλαίσιο των 
αρμοδιοτήτων της και για τις ανάγκες της παραγράφου 
αυτής, μπορεί να συνεργάζεται με τις αρμόδιες ρυθμι- 
στικές/εποπτικές αρχές και τους λοιπούς εμπλεκόμενους 
εθνικούς φορείς. 

2. Η Εθνική Στρατηγική Κυβερνοασφάλειας, η οποία 
αποτελεί την εθνική στρατηγική για την ασφάλεια συ¬ 
στημάτων δικτύου και πληροφοριών, περιλαμβάνει τα 
εξής: 

α) τους στόχους και τις προτεραιότητες της εθνικής 
στρατηγικής για την ασφάλεια συστημάτων δικτύου και 
πληροφοριών, 

β) το πλαίσιο διακυβέρνησης για την επίτευξη των στό¬ 
χων και των προτεραιοτήτων της εθνικής στρατηγικής 
για την ασφάλεια συστημάτων δικτύων και πληροφο¬ 
ριών, συμπεριλαμβανομένων του ρόλου και των αρμο¬ 
διοτήτων των κυβερνητικών οργάνων και των λοιπών 
αρμόδιων φορέων, 

γ) τον προσδιορισμό των μέτρων ετοιμότητας, από¬ 
κρισης και αποκατάστασης, συμπεριλαμβανομένηςτης 
συνεργασίας ανάμεσα στο δημόσιο και ιδιωτικό τομέα, 

δ) αναφορά των προγραμμάτων εκπαίδευσης, ευαι- 
σθητοποίησης και κατάρτισης σε σχέση με την εθνική 
στρατηγική ασφάλειας δικτύων και συστημάτων πλη¬ 
ροφοριών, 

ε) αναφορά των σχεδίων έρευνας και ανάπτυξης σχε¬ 
τικά με την εθνική στρατηγική ασφάλειας συστημάτων 
δικτύου και πληροφοριών, 
στ) σχέδιο εκτίμησης κινδύνου για τον προσδιορισμό 
κινδύνων, 

ζ) κατάλογο των διαφόρων φορέων που εμπλέκονται 
στην υλοποίηση της εθνικής στρατηγικής ασφάλειας 
συστημάτων δικτύου και πληροφοριών. 

Άρθρο 7 

Εθνική Αρχή Κυβερνοασφάλειας 

(Άρθρο 8 της Οδηγίας 2016/1148/ΕΕ) 

1. Ως Εθνική Αρμόδια Αρχή για την ασφάλεια των συ¬ 
στημάτων δικτύου και πληροφοριών, εφεξής «Αρμόδια 
Αρχή» ή «Εθνική Αρχή Κυβερνοασφάλειας», ορίζεται η 
Διεύθυνση Κυβερνοασφάλειας της Γενικής Γραμματείας 
Ψηφιακής Πολιτικής του Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης (άρθρο 15 του 
π.δ. 82/2017, Α' 117). Η Εθνική Αρχή καλύπτει τους τομείς 
που αναφέρονται στο Παράρτημα I και τις υπηρεσίες που 
αναφέρονται στο Παράρτημα II. 

2. Η Εθνική Αρχή Κυβερνοασφάλειας: 

α) παρακολουθεί την εφαρμογή του παρόντος, 
β) ορίζεται ως το εθνικό ενιαίο κέντρο επαφής, εφεξής 
«Ενιαίο Κέντρο Επαφής», για την ασφάλεια των συστη¬ 
μάτων δικτύου και πληροφοριών, ασκώντας καθήκοντα 
συνδέσμου για τη διασφάλιση της διασυνοριακής συνερ¬ 
γασίας των αρχών των κρατών-μελών, καθώς και με τις 
Αρμόδιες Αρχές άλλων κρατών-μελών στο πλαίσιο των 
μηχανισμών συνεργασίας, όπως αυτοί προσδιορίζονται 
στα άρθρα 11 και 12 της Οδηγίας που ενσωματώνεται 
με τον παρόντα, 

γ) ως ενιαίο κέντρο επαφής υποβάλλει ετησίως στην 
ομάδα συνεργασίας του άρθρου 11 της ανωτέρω Οδη¬ 
γίας, συνοπτική έκθεση σχετικά με τις κοινοποιήσεις που 
έχει παραλάβει, συμπεριλαμβανομένου του αριθμού των 
κοινοποιήσεων και της φύσης των κοινοποιημένων συμ¬ 
βάντων, καθώς και τα μέτρα που έχουν ληφθεί σύμφωνα 
μετά άρθρα 9 και 11, 

δ) συνεργάζεται με την αρμόδια 05ΙΚΤ της παραγρά¬ 
φου 1 του άρθρου 8, με σκοπό την αμοιβαία και από 
κοινού τήρηση των υποχρεώσεων της χώρας στο πλαί¬ 
σιο του παρόντος νόμου, 

ε) διαβουλεύεται και συνεργάζεται με τις Αρμόδιες 
Εθνικές Αρχές επιβολής του νόμου, την Αρχή Προστα¬ 
σίας Δεδομένων Προσωπικού Χαρακτήρα (ΑΠΔΠΧ), 
καθώς και τις λοιπές αρμόδιες ρυθμιστικές ή εποπτικές 
αρχές και τους λοιπούς εμπλεκόμενους εθνικούς φορείς 
αναφορικά με τα θέματα που άπτονται της εφαρμογής 
του παρόντος, 

στ) συνεργάζεται με τις Αρμόδιες Αρχές των λοιπών 
κρατών-μελών, στο πλαίσιο των μηχανισμών συνεργα¬ 
σίας, όπως αυτοί προσδιορίζονται στα άρθρα 11 και 12 
της Οδηγίας που ενσωματώνεται με τον παρόντα νόμο, 
ζ) συμμετέχει στην ομάδα συνεργασίας του άρθρου 
11 της ως άνω Οδηγίας, ορίζει τους εθνικούς αντιπροσώ¬ 


πους της χώρας σ' αυτήν και ενημερώνει τους λοιπούς 
εμπλεκόμενους εθνικούς φορείς αναφορικά με τις ερ¬ 
γασίες και τις αποφάσεις που λαμβάνονται στο πλαίσιο 
αυτής, 

η) συνεργάζεται με σχετικούς με θέματα κυβερνοα- 
σφάλειας και προστασίας κρίσιμων υποδομών διεθνείς 
οργανισμούς και όργανα ή υπηρεσίες της Ευρωπαϊκής 
Ένωσης ή άλλων κρατών και συμμετέχει στις αντίστοιχες 
συναντήσεις συναφών με τα ανωτέρω, επιτροπών και 
ομάδων εργασίας. 

3. Ο ορισμός της Αρμόδιας Αρχής και του ενιαίου κέ¬ 
ντρου επαφής, τα καθήκοντά τους, καθώς και κάθε με¬ 
ταγενέστερη σχετική τροποποίηση δημοσιοποιούνται 
και κοινοποιούνται, χωρίς καθυστέρηση, στην Επιτροπή. 

Άρθρο 8 

Ομάδα απόκρισης για συμβάντα που αφορούν 
την ασφάλεια υπολογιστών (05ΙΡΤ) 

(Άρθρο 9 της Οδηγίας 2016/1148/ΕΕ) 

1. Αρμόδια Ομάδα Απόκρισης για συμβάντα που αφο¬ 
ρούν την ασφάλεια υπολογιστών (Οοιηρυΐθΐ' 5θ<ζυπΐγ 
Ιπαάθπΐ Ηθεροπϊθ Τθβιτι - 051ΡΤ εφεξής «αρμόδια 
05ΙΒΤ»), η οποία καλύπτει τους τομείς του Παραρτήμα¬ 
τος I και τις υπηρεσίες του Παραρτήματος II του παρό¬ 
ντος, και είναι υπεύθυνη για το χειρισμό κινδύνων και 
συμβάντων βάσει επακριβώς καθορισμένης διαδικασίας, 
είναι η Διεύθυνση Κυβερνοάμυναςτου ΓΕΕΘΑ. 

2. Η αρμόδια 05ΙΒΤ: 

α) εξασφαλίζει υψηλό επίπεδο διαθεσιμότητας των 
υπηρεσιών επικοινωνιών της, αποφεύγοντας μοναδικά 
σημεία αστοχίας και διαθέτει διάφορους τρόπους για 
εισερχόμενη και εξερχόμενη επικοινωνία με τρίτους 
ανά πάσα στιγμή. Επιπλέον, οι δίαυλοι επικοινωνίας εί¬ 
ναι σαφώς προσδιορισμένοι και ευρύτερα γνωστοί στα 
μέλη της περιοχής ευθύνης και τους συνεργαζόμενους 
εταίρους, 

β) τα γραφεία της και τα υποστηρικτικά συστήματα 
πληροφοριών εγκαθίστανται σε ασφαλείς χώρους, 
γ) αναφορικά με τη συνέχεια της επιχειρησιακής δρα- 
στηριότητάςτης, η αρμόδια 05ΙΒΤ: 

αα) είναι εφοδιασμένη με κατάλληλο σύστημα διαχεί¬ 
ρισης και δρομολόγησης αιτημάτων, προκειμένου να 
διευκολύνεται η παράδοση καθηκόντων, 
ββ) είναι επαρκώς στελεχωμένη ώστε να εξασφαλίζε¬ 
ται η διαθεσιμότητα ανά πάσα στιγμή, 
γγ) βασίζεται σε υποδομή, η συνέχεια της οποίας είναι 
διασφαλισμένη. Για τον σκοπό αυτό, διατίθενται πλεονά- 
ζοντα συστήματα και εφεδρικοί χώροι εργασίας, 
δ) συμμετέχει σε διεθνή δίκτυα συνεργασίας. 

3. Οι αρμοδιότητες της αρμόδιας 05ΙΚΤ είναι οι εξής: 
α) η παρακολούθηση συμβάντων σε εθνικό επίπεδο, 
β) η παροχή έγκαιρων προειδοποιήσεων, ειδοποιήσε¬ 
ων επαγρύπνησης και ανακοινώσεων, καθώς και η διά¬ 
δοση πληροφοριών σε ενδιαφερομένους φορείς σχετικά 
με κινδύνους και συμβάντα, 

γ) η παρέμβαση σε περίπτωση συμβάντος, 
δ) η παροχή δυναμικής ανάλυσης κινδύνων και συμ¬ 
βάντων, καθώς και η επίγνωση της κατάστασης, 
ε) η συμμετοχή στο δίκτυο 051ΒΤ και η συνεργασία 
με τις αντίστοιχες υπηρεσίες των υπόλοιπων κρατών - 

μελών στο πλαίσιο του δικτύου ^5IΒΤ του άρθρου 12 
της Οδηγίας που ενσωματώνεται με τον παρόντα νόμο, 
στ) η λήψη των κοινοποιήσεων συμβάντων που υπο¬ 
βάλλονται σύμφωνα με τον παρόντα νόμο, 
ζ) η ενημέρωση του Εθνικού Ενιαίου Κέντρου Επαφής 
της περίπτωσης β' της παραγράφου 2 του άρθρου 7, 
σχετικά με τις κοινοποιήσεις των συμβάντων που υπο¬ 
βάλλονται σύμφωνα με τον παρόντα νόμο, 
η) η εγκαθίδρυση σχέσεων συνεργασίας με τον ιδιω¬ 
τικό τομέα, 

θ) η προώθηση, η υιοθέτηση και η χρήση κοινών ή 
τυποποιημένων πρακτικών για: 
αα) τις διαδικασίες χειρισμού συμβάντων και κινδύνων, 
ββ) τα συστήματα ταξινόμησης συμβάντων, κινδύνων 
και πληροφοριών. 

4. Συνεργάζεται με την Εθνική Αρχή Κυβερνοασφά- 
λειας της παραγράφου 1 του άρθρου 7, με σκοπό την 
αμοιβαία και από κοινού τήρηση των υποχρεώσεων της 
χώρας στο πλαίσιο του παρόντος. 

ΚΕΦΑΛΑΙΟ Γ' 

ΑΣΦΑΛΕΙΑ ΤΩΝ ΣΥΣΤΗΜΑΤΩΝ ΔΙΚΤΥΟΥ 
ΚΑΙ ΠΛΗΡΟΦΟΡΙΩΝ ΤΩΝ ΦΟΡΕΩΝ 
ΕΚΜΕΤΑΛΛΕΥΣΗΣ ΒΑΣΙΚΩΝ ΥΠΗΡΕΣΙΩΝ 

Άρθρο 9 

Απαιτήσεις ασφάλειας 

και κοινοποίηση συμβάντων 

(Άρθρο 14 της Οδηγίας 2016/1148/ΕΕ) 

1. Η Εθνική Αρχή Κυβερνοασφάλειας, σε συνεργασία 
με την αρμόδια ^5IΚΤ και τους λοιπούς, ανά τομέα βα¬ 
σικής υπηρεσίας, εμπλεκόμενους φορείς: 

α) αξιολογεί τα τεχνικά και οργανωτικά μέτρα που 
λαμβάνουν οι φορείς εκμετάλλευσης βασικών υπηρε¬ 
σιών για τη διαχείριση των κινδύνων που αφορούν την 
ασφάλεια των συστημάτων δικτύου και πληροφοριών 
που χρησιμοποιούν στις δραστηριότητές τους, ως προς 
την καταλληλότητα και την αναλογικότητά τους, 
β) αξιολογεί την καταλληλότητα των μέτρων που λαμ¬ 
βάνουν οι φορείς εκμετάλλευσης βασικών υπηρεσιών 
για την αποτροπή και την ελαχιστοποίηση του αντίκτυ¬ 
που συμβάντων που επηρεάζουν την ασφάλεια των συ¬ 
στημάτων δικτύου και πληροφοριών που χρησιμοποιού¬ 
νται για την παροχή των βασικών υπη ρεσιών, με σκοπό 
τη διασφάλιση της επιχειρησιακής συνέχειάςτους, 
γ) καθορίζει τη διαδικασία κοινοποίησης που πρέπει 
να τηρούν οι φορείς εκμετάλλευσης βασικών υπηρεσι¬ 
ών, προκειμένου να κοινοποιήσουν στην Εθνική Αρχή 
Κυβερνοασφάλειας και στην αρμόδια 05ΙΡΤ συμβάντα 
με σοβαρές επιπτώσεις στην επιχειρησιακή συνέχεια των 
βασικών υπηρεσιών που αυτοί παρέχουν. Οι ανωτέρω 
κοινοποιήσεις εκ μέρους των φορέων εκμετάλλευσης 
βασικών υπηρεσιών πρέπει να πραγματοποιούνται χω¬ 
ρίς αδικαιολόγητη καθυστέρηση και να περιλαμβάνουν 
πληροφορίες που να επιτρέπουν στην Εθνική Αρχή Κυ- 
βερνοασφάλειας και στην αρμόδια 05ΙΗΤ να προσδιο¬ 
ρίσουν τόσο τη σοβαρότητα όσο και τις διασυνοριακές 
επιπτώσεις, λόγω του κοινοποιούμενου περιστατικού. 
Η κοινοποίηση δεν συνεπάγεται αυξημένη ευθύνη για 
τον κοινοποιούντο. 


2. Για να προσδιοριστεί η σοβαρότητα του αντίκτυπου 
ενός συμβάντος, λαμβάνονται υπόψη ειδικότερα οι εξής 
παράμετροι: 

α) ο αριθμός των χρηστών που επηρεάζονται από τη 
διατάραξη της βασικής υπηρεσίας, 

β) η διάρκεια του συμβάντος, 

γ) το γεωγραφικό εύρος της περιοχής που επηρεάζεται 
από το συμβάν. 

3. Βάσει των πληροφοριών που παρέχονται στην κοι¬ 
νοποίηση από το φορέα εκμετάλλευσης βασικών υπη¬ 
ρεσιών, η Εθνική Αρχή Κυβερνοασφάλειας ενημερώνει 
το ή τα άλλα επηρεαζόμενα κράτη-μέλη, εφόσον το 
κοινοποιούμενο συμβάν έχει σοβαρό αντίκτυπο στην 
επιχειρησιακή συνέχεια των βασικών υπηρεσιών στο εν 
λόγω κράτος-μέλος. Στο πλαίσιο της ανωτέρω ενημέρω¬ 
σης, διαφυλάσσεται, σύμφωνα με το ενωσιακό δίκαιο ή 
με την εθνική νομοθεσία, η ασφάλεια και τα εμπορικά 
συμφέροντα του κοινοποιούντος φορέα εκμετάλλευσης 
βασικών υπηρεσιών, καθώς και το απόρρητο των πλη¬ 
ροφοριών που έχουν παρασχεθεί στην κοινοποίησή του. 

Όταν οι περιστάσεις το επιτρέπουν, η Εθνική Αρχή 
Κυβερνοασφάλειας ή η αρμόδια ^5IΒΤ παρέχει στον 
κοινοποιούντο φορέα εκμετάλλευσης βασικών υπη¬ 
ρεσιών πληροφορίες όσον αφορά τις ενέργειες που 
έλαβαν χώρα σε συνέχεια της κοινοποίησής του, όπως 
πληροφορίες που θα μπορούσαν να υποστηρίξουν την 
αποτελεσματική διαχείριση του περιστατικού. 

Μετά από αίτηση της αρμόδιας αρχής ή του ^5IΚΤ, 
το ενιαίο κέντρο επαφής διαβιβάζει τις κοινοποιήσεις 
συμβάντων που αναφέρονται στο πρώτο εδάφιο της 
παρούσας στα ενιαία κέντρα επαφής των άλλων επη¬ 
ρεαζόμενων κρατών-μελών. 

4. Ύστερα από διαβούλευση με τον κοινοποιούντο 
φορέα εκμετάλλευσης βασικών υπηρεσιών, η Εθνική 
Αρχή Κυβερνοασφάλειας μπορεί να ενημερώνει το κοινό 
σχετικά με μεμονωμένα συμβάντα, αν η ενημέρωση του 
κοινού είναι απαραίτητη για την πρόληψη μελλοντικού 
συμβάντος ή την αντιμετώπιση συμβάντος που βρίσκε¬ 
ται σε εξέλιξη. 

5. Η Εθνική Αρχή Κυβερνοασφάλειας μπορεί να καταρ¬ 
τίζει και να εκδίδει κατευθυντήριες γραμμές σχετικά με 
τις περιστάσεις υπό τις οποίες οι φορείς εκμετάλλευσης 
βασικών υπηρεσιών είναι υποχρεωμένοι να κοινοποιούν 
συμβάντα, συμπεριλαμβανομένων μεταξύ άλλων των 
παραμέτρων που προσδιορίζουν τη σοβαρότητα των 
επιπτώσεων ενός συμβάντος, όπως αυτές αναφέρονται 
στην παράγραφο 2. 

Άρθρο 10 

Εφαρμογή και επιβολή 

(Άρθρο 15 της Οδηγίας 2016/1148/ΕΕ) 

1. Η Εθνική Αρχή Κυβερνοασφάλειας: 

α) αξιολογεί τη συμμόρφωση των φορέων εκμετάλ¬ 
λευσης βασικών υπηρεσιών προς τις υποχρεώσεις τους, 
σύμφωνα με το άρθρο 9 και των επιπτώσεών τους στην 
ασφάλεια των συστημάτων δικτύου και πληροφοριών, 

β) απαιτεί από τους φορείς εκμετάλλευσης βασικών 
υπηρεσιών να παρέχουν: 

αα) τις απαραίτητες πληροφορίες για την εκτίμηση 
της ασφάλειας των συστημάτων δικτύου και των πλη- 

ροφοριώντους, συμπεριλαμβανομένων, μεταξύ άλλων, 
τεκμηριωμένων και εγκεκριμένων πολιτικών ασφάλειας, 

ββ) στοιχεία που να αποδεικνύουν την ουσιαστική 
εφαρμογή πολιτικών ασφάλειας, όπως τα αποτελέσματα 
επιθεώρησης ασφάλειας που έχει διενεργηθεί είτε από 
την Εθνική Αρχή Κυβερνοασφάλειας είτε από εξουσι¬ 
οδοτημένο από αυτήν όργανο και, στη δεύτερη αυτή 
περίπτωση, να θέτουν τα αποτελέσματά τους, καθώς και 
όλα τα σχετικά στοιχεία στη διάθεση της Εθνικής Αρχής 
Κυβερνοασφάλειας. 

Όταν ζητούνται αυτές οι πληροφορίες ή τα στοιχεία, η 
Εθνική Αρχή Κυβερνοασφάλειας δηλώνει τον σκοπό του 
αιτήματος και προσδιορίζει τις ειδικότερες πληροφορίες 
που ζητούνται. 

2. Μετά την αξιολόγηση των πληροφοριών ή των απο¬ 
τελεσμάτων των επιθεωρήσεων ασφάλειας που αναφέ- 
ρονται στην περίπτωση β' της παραγράφου 1, η Εθνική 
Αρχή Κυβερνοασφάλειας μπορεί να εκδίδει δεσμευτι¬ 
κές οδηγίες προς τους φορείς εκμετάλλευσης βασικών 
υπηρεσιών για την αποκατάσταση των εντοπισμένων 
ελλείψεων. 

3. Κατά την αντιμετώπιση συμβάντων που οδηγούν 
σε παραβιάσεις προσωπικών δεδομένων, συνεργάζε¬ 
ται με την Αρχή Προστασίας Δεδομένων Προσωπικού 
Χαρακτήρα. 

4. Με απόφαση του Υπουργού Ψηφιακής Πολιτικής, 
Τηλεπικοινωνιών και Ενημέρωσης, ύστερα από εισήγη¬ 
ση της Εθνικής Αρχής Κυβερνοασφάλειας καθορίζονται 
η μεθοδολογία αξιολόγησης της περίπτωσης α' και η 
διαδικασία παροχής πληροφοριών της περίπτωσης β' 
της παραγράφου 1. 

ΚΕΦΑΛΑΙΟ Δ' 

ΑΣΦΑΛΕΙΑ ΤΩΝ ΣΥΣΤΗΜΑΤΩΝ 

ΔΙΚΤΥΟΥ ΚΑΙ ΠΛΗΡΟΦΟΡΙΩΝ 

ΤΩΝ ΠΑΡΟΧΩΝ ΨΗΦΙΑΚΩΝ ΥΠΗΡΕΣΙΩΝ 

Άρθρο 11 

Απαιτήσεις ασφάλειας 

και κοινοποίηση συμβάντων 

(Άρθρο 16 της Οδηγίας 2016/1148/ΕΕ) 

1. Η Εθνική Αρχή Κυβερνοασφάλειας σε συνεργασία 
με την αρμόδια Έ5ΙΡΓΓ και τους λοιπούς εμπλεκόμενους 
φορείς: 

α) αξιολογεί τα τεχνικά και οργανωτικά μέτρα για τη 
διαχείριση των κινδύνων που πρέπει να λάβουν οι πά- 
ροχοι ψηφιακών υπηρεσιών, όσον αφορά την ασφάλεια 
των συστημάτων δικτύου και πληροφοριών που χρησι¬ 
μοποιούν στο πλαίσιο της παροχής, εντός της Ευρωπα¬ 
ϊκής Ένωσης, των υπηρεσιών του Παραρτήματος II. Τα 
μέτρα αυτά πρέπει να εξασφαλίζουν επίπεδο ασφάλειας 
συστημάτων δικτύου και πληροφοριών ανάλογο προς 
τον εκάστοτε κίνδυνο και να συνεκτιμούν ιδίως τα εξής 
στοιχεία: 

αα) την ασφάλεια των συστημάτων και των εγκατα¬ 
στάσεων, 

ββ) τη διαχείριση συμβάντων, 

γγ) τη διαχείριση της επιχειρησιακής συνέχειας, 

δδ) την παρακολούθηση, τους ελέγχους και τις δοκιμές 
δικτύων και πληροφοριακών συστημάτων, 


εε) τη συμμόρφωση με διεθνή πρότυπα, 
β) αξιολογεί τα μέτρα για την αποτροπή και την ελα- 
χιστοποίηση των επιπτώσεων συμβάντων, τα οποία 
πρέπει να λάβουν οι πάροχοι ψηφιακών υπηρεσιών και 
επηρεάζουν την ασφάλεια των συστημάτων δικτύου και 
πληροφοριών που χρησιμοποιούν σε σχέση με τις υπη¬ 
ρεσίες του Παραρτήματος II, οι οποίες προσφέρονται 
εντός της Ευρωπαϊκής Ένωσης, με σκοπό τη διασφάλιση 
της επιχειρησιακής συνέχειάς τους, 
γ) καθορίζει τη διαδικασία κοινοποίησης που πρέπει να 
τηρούν οι πάροχοι ψηφιακών υπηρεσιών, προκειμένου 
να κοινοποιούν στην Εθνική Αρχή Κυβερνοασφάλειας 
και στην αρμόδια Έ5ΙΚΤ, χωρίς αδικαιολόγητη καθυστέ¬ 
ρηση, κάθε συμβάν που έχει σημαντικές επιπτώσεις στην 
παροχή της υπηρεσίας, η οποία υπάγεται σε κατηγορία 
υπηρεσιών που αναφέρεται στο Παράρτημα II και πα¬ 
ρέχεται από αυτούς εντός της Ευρωπαϊκής Ένωσης. Οι 
ανωτέρω κοινοποιήσεις περιλαμβάνουν πληροφορίες 
που επιτρέπουν στην Εθνική Αρχή Κυβερνοασφάλει- 
ας και στην αρμόδια Έ5ΙΗΤ να προσδιορίσουν τόσο τη 
σοβαρότητα του συμβάντος όσο και τις διασυνοριακές 
επιπτώσεις. Η κοινοποίηση δεν συνεπάγεται αυξημένη 
ευθύνη για τον κοινοποιούντο πάροχο. 

2. Για να προσδιοριστεί αν οι επιπτώσεις ενός συμβά¬ 
ντος είναι σημαντικές, λαμβάνονται υπόψη ειδικότερα 
οι εξής παράμετροι: 

α) ο αριθμός των χρηστών που επηρεάζονται από το 
συμβάν, ιδίως αυτών που εξαρτώνται απάτην υπηρεσία 
για την παροχή των δικών τους υπηρεσιών, 
β) η διάρκεια του συμβάντος, 

γ) το γεωγραφικό εύρος της περιοχής που επηρεάζεται 
από το συμβάν, 

δ) το μέγεθος της διατάραξης της λειτουργίας της 
υπηρεσίας, 

ε) η έκταση των επιπτώσεων στις οικονομικές και κοι¬ 
νωνικές δραστηριότητες. 

Η υποχρέωση κοινοποίησης συμβάντος εφαρμόζεται 
μόνο αν ο πάροχος ψηφιακών υπηρεσιών έχει πρόσβαση 
στις πληροφορίες που απαιτούνται για να εκτιμηθεί ο 
αντίκτυπος του συμβάντος έναντι των παραμέτρων που 
αναφέρονται στις περιπτώσεις α' έως ε'. 

3. Όταν ένας φορέας εκμετάλλευσης βασικών υπη¬ 
ρεσιών εξαρτάται από τρίτο φορέα παροχής ψηφιακών 
υπηρεσιών για την παροχή υπηρεσίας που είναι ουσιώ¬ 
δης για τη διατήρηση κρίσιμων οικονομικών και κοινω¬ 
νικών δραστηριοτήτων, κοινοποιείται από τον εν λόγω 
φορέα κάθε σοβαρή επίπτωση επί της συνέχειας των 
βασικών υπηρεσιών που οφείλεται σε συμβάν το οποίο 
επηρεάζει τον πάροχο ψηφιακών υπηρεσιών. 

4. Κατά περίπτωση, και συγκεκριμένα αν το συμβάν με 
σημαντικές επιπτώσεις που αναφέρεται στην περίπτω¬ 
ση γ' της παραγράφου 1 αφορά δύο (2) ή περισσότερα 
κράτη-μέλη, η Εθνική Αρχή Κυβερνοασφάλειας ενημε¬ 
ρώνει τα άλλα κράτη-μέλη που επηρεάζονται από το 
συμβάν. Στο πλαίσιο της ενημέρωσης αυτής, το ενιαίο 
κέντρο επαφής σε συνεργασία με την αρμόδια Έ5ΙΗΤ 
πρέπει, σύμφωνα με το ενωσιακό δίκαιο και την εθνική 
νομοθεσία που είναι σύμφωνη προςτο ενωσιακό δίκαιο, 
να διαφυλάσσουν την ασφάλεια και τα εμπορικά συμφέ- 

ροντα του παρόχου ψηφιακών υπηρεσιών, καθώς και 
το απόρρητο των πληροφοριών που ο τελευταίος έχει 
παράσχει. Το εθνικό ενιαίο κέντρο επαφής διαβιβάζει τις 
κοινοποιήσεις συμβάντων που αναφέρονται στο πρώτο 
εδάφιο της παρούσας στα ενιαία κέντρα επαφής των 
άλλων επηρεαζόμενων κρατών-μελών. 

5. Ύστερα από διαβούλευση με τον ενδιαφερόμενο 
πάροχο ψηφιακών υπηρεσιών, η Εθνική Αρχή Κυβερ- 
νοασφάλειας, σε συνεργασία με την αρμόδια Έ5ΙΚΤ, και, 
κατά περίπτωση, οι αρμόδιες αρχές ή τα αρμόδια Έ5ΙΡΓΓ 
άλλων ενδιαφερομένων κρατών-μελών μπορούν να ενη¬ 
μερώνουν το κοινό σχετικά με μεμονωμένα συμβάντα ή 
να απαιτούν από τον πάροχο ψηφιακών υπηρεσιών να 
το πράξει, όταν η ενημέρωση του κοινού είναι απαραί¬ 
τητη για την πρόληψη συμβάντος ή την αντιμετώπιση 
συμβάντος που βρίσκεται σε εξέλιξη ή αν η αποκάλυψη 
του συμβάντος εξυπηρετεί το δημόσιο συμφέρον. 

6. Με την επιφύλαξη της παραγράφου 5 του άρθρου 
1, δεν επιβάλλονται οποιεσδήποτε περαιτέρω υποχρε¬ 
ώσεις ασφάλειας ή κοινοποίησης στους παρόχους ψη¬ 
φιακών υπηρεσιών. 

7. Τα άρθρα 11 έως 13 δεν εφαρμόζονται σε πολύ 
μικρές και μικρές επιχειρήσεις, όπως αυτές ορίζονται 
στη σύσταση 2003/361 /ΕΚ της Επιτροπής της 6ης Μάίου 
2003 (ΕΕΕ 124). 

Άρθρο 12 

Εφαρμογή και επιβολή 

(Άρθρο 17 της Οδηγίας 2016/1148/ΕΕ) 

1. Η Εθνική Αρχή Κυβερνοασφάλειας: 

α) αξιολογεί και αναλαμβάνει δράση επιβάλλοντας τα 
απαραίτητα εποπτικά μέτρα, όταν της παρέχονται στοι¬ 
χεία που αποδεικνύουν ότι πάροχος ψηφιακών υπηρεσι¬ 
ών δεν πληροί τις απαιτήσεις που ορίζονται στο άρθρο 
11 .Τα εν λόγω αποδεικτικά στοιχεία μπορεί να υποβάλ¬ 
λονται από μια αρμόδια αρχή άλλου κράτους-μέλους, 
στο οποίο παρέχεται η υπηρεσία, 

β) απαιτεί από τους παρόχους ψηφιακών υπηρεσιών: 

αα) να παρέχουν τις απαραίτητες πληροφορίες για την 
εκτίμηση της ασφάλειας των συστημάτων δικτύου και 
των πληροφοριών τους, συμπεριλαμβανομένων τεκμη¬ 
ριωμένων και εγκεκριμένων πολιτικών ασφάλειας, 

ββ) να διορθώνουν οποιαδήποτε παράλειψη συμμόρ¬ 
φωσης προς τις απαιτήσεις που ορίζονται στο άρθρο 11. 

2. Αν ένας πάροχος ψηφιακών υπηρεσιών έχει την 
κύρια εγκατάστασή του ή αντιπρόσωπο σε ένα κράτος- 
μέλος, αλλά τα συστήματα δικτύου και πληροφοριών 
του βρίσκονται σε ένα ή περισσότερα άλλα κράτη-μέλη, 
η αρμόδια αρχή του κράτους-μέλους της κύριας εγκα¬ 
τάστασης ή του αντιπροσώπου και οι αρμόδιες αρχές 
των άλλων κρατών-μελών συνεργάζονται και παρέχουν 
αμοιβαία συνδρομή, εφόσον απαιτείται. Η συνδρομή 
και η συνεργασία μπορεί να καλύπτουν ανταλλαγές 
πληροφοριών μεταξύ των σχετικών αρμόδιων αρχών 
και αιτήματα για τη λήψη των ανωτέρω αναφερόμενων 
εποπτικών μέτρων. 

3. Με απόφαση του Υπουργού Ψηφιακής Πολιτικής, 
Τηλεπικοινωνιών και Ενημέρωσης, ύστερα από εισήγηση 
της Εθνικής Αρχής Κυβερνοασφάλειας, καθορίζονται 


τα μέτρα της περίπτωσης α' και η διαδικασία παροχής 
πληροφοριών της περίπτωσης β' της παραγράφου 1. 

Άρθρο 13 

Δικαιοδοσία και εδαφικότητα 

(Άρθρο 18 της Οδηγίας 2016/1148/ΕΕ) 

1. Ο πάροχος ψηφιακών υπηρεσιών υπόκειται στη 
δικαιοδοσία των Ελληνικών αρχών όταν έχει την κύρια 
εγκατάστασή του στην Ελληνική Επικράτεια. Ο πάρο¬ 
χος ψηφιακών υπηρεσιών θεωρείται ότι έχει την κύρια 
εγκατάστασή του στην Ελληνική Επικράτεια όταν έχει 
την έδρα του σε αυτήν. 

2.0 πάροχος ψηφιακών υπηρεσιών που δεν είναι εγκα¬ 
τεστημένος στην Ευρωπαϊκή Ένωση αλλά προσφέρει, 
εντός της Ευρωπαϊκής Ένωσης, υπηρεσίες που αναφέρο- 
νται στο Παράρτημα II ορίζει αντιπρόσωπο στην Ένωση. 
Ο αντιπρόσωπος είναι εγκατεστημένος σε ένα από τα 
κράτη - μέλη στα οποία προσφέρονται οι υπηρεσίες. Ο 
πάροχος ψηφιακών υπηρεσιών θεωρείται ότι υπόκειται 
στη δικαιοδοσία του κράτους - μέλους στο οποίο είναι 
εγκατεστημένος ο αντιπρόσωπος. 

3. Ο ορισμός αντιπροσώπου από τον πάροχο ψηφι¬ 
ακών υπηρεσιών δεν θίγει τις νομικές ενέργειες που 
μπορεί να αναληφθούν κατά του ίδιου του παρόχου 
ψηφιακών υπηρεσιών. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Άρθρο 14 

Εθελούσια κοινοποίηση 

(Άρθρο 20 της Οδηγίας 2016/1148/ΕΕ) 

1. Οντότητες που δεν έχουν προσδιοριστεί ως φορείς 
εκμετάλλευσης βασικών υπηρεσιών και δεν είναι πά- 
ροχοι ψηφιακών υπηρεσιών μπορεί να κοινοποιούν σε 
εθελούσια βάση συμβάντα με σοβαρές επιπτώσεις στη 
επιχειρησιακή συνέχεια των υπηρεσιών που παρέχουν. 

2. Κατά την επεξεργασία των κοινοποιήσεων, οι αρ¬ 
μόδιες αρχές ενεργούν σύμφωνα με τη διαδικασία που 
προβλέπεται στο άρθρο 9. Οι αρμόδιες αρχές μπορεί να 
δίνουν προτεραιότητα στην επεξεργασία των υποχρεω¬ 
τικών έναντι των εθελούσιων κοινοποιήσεων. Οι εθελού¬ 
σιες κοινοποιήσεις υποβάλλονται σε επεξεργασία μόνον 
εφόσον η επεξεργασία αυτή δεν συνιστά δυσανάλογη ή 
περιττή επιβάρυνση για τα οικεία κράτη - μέλη. 

Η εθελούσια κοινοποίηση δεν συνεπάγεται την επι¬ 
βολή στην κοινοποιούσα οντότητα υποχρεώσεων τις 
οποίες δεν θα είχε αν δεν προέβαινε στην εν λόγω κοι¬ 
νοποίηση. 

Άρθρο 15 

Κυρώσεις 

(Άρθρο 21 της Οδηγίας 2016/1148/ΕΕ) 

1.0 Υπουργός Ψηφιακής Πολιτικής,Τηλεπικοινωνιών 
και Ενημέρωσης, ύστερα από εισήγηση της Εθνικής Αρ¬ 
χής Κυβερνοασφάλειας, επιβάλλει κυρώσεις σε φυσικό 
ή νομικό πρόσωπο, σε περίπτωση παραβίασης των δι¬ 
ατάξεων του παρόντος νόμου, ως εξής: 

α) Αν διαπιστωθεί ότι φορέας εκμετάλλευσης βασικών 
υπηρεσιών ή φορέας παροχής ψηφιακών υπηρεσιών δεν 

κοινοποιεί ή κοινοποιεί με αδικαιολόγητη καθυστέρηση 
συμβάν με σοβαρό αντίκτυπο στη συνέχεια των βασικών 
υπηρεσιών του, επιβάλλεται: 

αα) πρόστιμο μέχρι του ποσού των δεκαπέντε χιλιά¬ 
δων (15.000) ευρώ με σύσταση για συμμόρφωση και 
προειδοποίηση επιβολής περαιτέρω κυρώσεων, 
ββ) πρόστιμο μέχρι του ποσού των διακοσίων χιλιά¬ 
δων (200.000) ευρώ σε περίπτωση υποτροπής. 

β) Αν διαπιστωθεί ότι φορέας εκμετάλλευσης βασικών 
υπηρεσιών ή φορέας παροχής ψηφιακών υπηρεσιών 
δεν λαμβάνει κατάλληλα και αναλογικά, τεχνικά και 
οργανωτικά, προληπτικά μέτρα για τη διαχείριση των 
κινδύνων όσον αφορά την ασφάλεια των δικτύων και 
των συστημάτων πληροφοριών που χρησιμοποιεί για 
τις υπηρεσίες αυτές, επιβάλλεται: 

αα) πρόστιμο μέχρι του ποσού των πενήντα χιλιάδων 
(50.000) ευρώ με σύσταση για συμμόρφωση και προει¬ 
δοποίηση επιβολής περαιτέρω κυρώσεων, 
ββ) πρόστιμο μέχρι του ποσού των διακοσίων χιλιά¬ 
δων (200.000) ευρώ σε περίπτωση υποτροπής. 

γ) Αν διαπιστωθεί ότι φυσικό ή νομικό πρόσωπο δεν 
παρέχει ή παρέχει με αδικαιολόγητη καθυστέρηση 
οποιαδήποτε σχετική πληροφορία που ζητείται κατά 
τη διενέργεια ελέγχου ή τη διερεύνηση περιστατικού, 
επιβάλλεται: 

αα) πρόστιμο μέχρι του ποσού των πενήντα χιλιάδων 
(50.000) ευρώ με σύσταση για συμμόρφωση και προει¬ 
δοποίηση επιβολής περαιτέρω κυρώσεων, 
ββ) πρόστιμο μέχρι του ποσού των διακοσίων χιλιά¬ 
δων (200.000) ευρώ σε περίπτωση υποτροπής. 

2. Πριν από την επιβολή κυρώσεων, η Εθνική Αρχή Κυ- 
βερνοασφάλειας ειδοποιεί εγγράφως το ενδιαφερόμενο 
φυσικό ή νομικό πρόσωπο, παρέχοντας σε αυτό το δικαί¬ 
ωμα ακρόασης και παροχής εξηγήσεων σε ημερομηνία, 
που απέχει πέντε (5) τουλάχιστον εργάσιμες ημέρες από 
την κοινοποίηση της ειδοποίησης. 

Οι κυρώσεις επιβάλλονται με γραπτή και αιτιολογημέ¬ 
νη απόφαση, η οποία κοινοποιείται στο ενδιαφερόμενο 
φυσικό ή νομικό πρόσωπο και στην οποία προσδιορί¬ 
ζεται η παράβαση. Οι κυρώσεις που επιβάλλονται στις 
ανωτέρω περιπτώσεις αναρτώνται στην επίσημη ιστο¬ 
σελίδα της Εθνικής Αρχής Κυβερνοασφάλειας. 

Άρθρο 16 

Προσαρτώνται στον παρόντα νόμο και αποτελούν 
αναπόσπαστο τμήμα αυτού τα Παραρτήματα I και II. 

Άρθρο 17 

Τροποποίηση του άρθρου 31 του ν. 3986/2011 

Το άρθρο 31 του ν. 3986/2011 (Α' 152) τροποποιείται 
ως εξής: 


1. Στην περίπτωση ε' της παραγράφου 1 του άρθρου 
31, προστίθεται δεύτερο εδάφιο ως εξής: «Από 1.1.2019 
καταργείται η υποχρέωση του προηγούμενου εδαφίου.». 

2. Το τέταρτο εδάφιο της παραγράφου 3 του άρθρου 
31 αντικαθίσταται ως εξής: 

«Από το φορολογικό έτος 2018 και εφεξής εξαιρούνται 
από την υποχρέωση καταβολής τέλους οι αγρότες - μέλη 
αγροτικών συνεταιρισμών που πληρούν τις προϋποθέ¬ 
σεις του άρθρου 8 του ν. 4384/2016 (Α' 78), οι αγροτικοί 
συνεταιρισμοί, οι σχολικοί συνεταιρισμοί του άρθρου 
46 του ν. 1566/1985 (Α' 167), οι Φορείς Κοινωνικής και 
Αλληλέγγυας Οικονομίας με τη μορφή Κοινωνικής Συνε¬ 
ταιριστικής Επιχείρησης ή Συνεταιρισμού Εργαζομένων, 
καθώς και οι επιχειρήσεις ανεξαρτήτως νομικής μορφής 
που βρίσκονται σε εκκαθάριση, πτώχευση ή αδράνεια. 
Σε περίπτωση που η αδράνεια δεν καταλαμβάνει ολό¬ 
κληρο το φορολογικό έτος εφαρμόζεται αναλογικά η 
παράγραφος 2.». 

Άρθρο 18 

1. Στο τρίτο εδάφιο του άρθρου 37 του ν. 4262/2014 
(ΑΊ 14) οι λέξεις «περιεχόμενα περιφερειακών τηλεοπτι¬ 
κών σταθμών» αντικαθίστανται από τις λέξεις «προγράμ¬ 
ματα παροχών περιεχομένου περιφερειακής εμβέλειας». 

2. Το τέταρτο και πέμπτο εδάφιο του άρθρου 37 του 
ν. 4262/2014 αντικαθίστανται ως εξής: 

«Η κατά τα ανωτέρω εγκατάσταση επιτρέπεται με 
απόφαση του Υπουργού Ψηφιακής Πολιτικής, Τηλεπι¬ 
κοινωνιών και Ενημέρωσης μετά από υποβολή κοινής 
αίτησης από τους παρόχους περιεχομένου ενός διαύλου 
(πολυπλέκτη) περιφερειακής εμβέλειας που επιθυμούν 
να μεταδοθεί το πρόγραμμά τους από ΣΕΕ εντός αποκλει¬ 
στικής προθεσμίας είκοσι (20) εργάσιμων ημερών από τη 
δημοσίευση της απόφασης του επόμενου εδαφίου. Με 
απόφαση του Υπουργού Ψηφιακής Πολιτικής,Τηλεπικοι¬ 
νωνιών και Ενημέρωσης, ύστερα από γνώμη της ΕΕΤΤ, 
ορίζονται οι όροι και οι προϋποθέσεις εγκατάστασης και 
λειτουργίας των ΣΕΕ, τα δικαιολογητικά έγγραφα που 
συνοδεύουν την ανωτέρω αίτηση περί λειτουργίας ΣΕΕ 
και κάθε άλλο σχετικό ζήτημα.Το κόστος αγοράς, εγκα¬ 
τάστασης, λειτουργίας, μεταφοράς του σήματος στις ΣΕΕ 
και συντήρησης των ανωτέρω ΣΕΕ βαρύνει τους αιτού- 
ντες παρόχους περιεχομένου και σε καμία περίπτωση 
δεν εντάσσεται στα κόστη λειτουργίας του δικτύου και 
δεν επηρεάζει το Ανώτατο Όριο Τιμών (ΑΟΤ).». 

Άρθρο 19 

Έναρξη ισχύος 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός αν 
άλλως ορίζεται στις επιμέρους διατάξεις. 

ΠΑΡΑΡΤΗΜΑ I 

ΕΙΔΟΣ ΟΝΤΟΤΗΤΩΝ ΓΙΑ ΤΟΥΣ ΣΚΟΠΟΥΣ ΤΟΥ ΑΡΘΡΟΥ 3 ΠΑΡΑΓΡΑΦΟΣ 4 


Τομέας 

Υποτομέας 

Είδος οντότητας 

1. Ενέργεια 

α) Ηλεκτρική 
ενέργεια 

— Επιχειρήσεις ηλεκτρικής ενέργειας, όπως ορίζονται 
στην περίπτ. ιη' της παρ. 3 του άρθρου 2 του ν. 
4001/2011 (Α' 179), οι οποίες ασκούν τη 

δραστηριότητα «προμήθεια», όπως ορίζεται στην 
περίπτ. κα' της παρ. 1 του άρθρου 2 του ανωτέρω 
νόμου 

— Διαχειριστές δικτύου διανομής, όπως ορίζονται 
στην περίπτ. στ' της παρ. 1 του άρθρου 2 του ν. 
4001/2011 

— Διαχειριστές συστήματος μεταφοράς, όπως 
ορίζονται στην περίπτ. ια’ της παρ. 3 του άρθρου 2 
του ν. 4001/2011 

β) Πετρέλαιο 

— Διαχειριστές αγωγών μεταφοράς πετρελαίου 

Διαχειριστές παραγωγής πετρελαίου, 

εγκαταστάσεων διύλισης και επεξεργασίας, 

αποθήκευσης και μεταφοράς πετρελαίου 

γ) Αέριο 

— Επιχειρήσεις προμήθειας, όπως ορίζονται στην 
περίπτ. κβ' της παρ. 1 και στην περίπτ. κβ' της παρ. 2 
του άρθρου 2 του ν. 4001/2011 

— Διαχειριστές δικτύου διανομής, όπως ορίζονται 
στην περίπτ. στ' της παρ. 1 του άρθρου 2 του ν. 
4001/2011 

— Διαχειριστές συστήματος μεταφοράς, όπως 
ορίζονται στα άρθρα 61, 62, στην περίπτ. α' της παρ. 

1, στις περίπτ.στ', ζ' και η' της παρ. 2 του άρθρου 2 
του ν. 4001/2011 

— Διαχειριστές συστήματος αποθήκευσης, όπως 
ορίζονται στο άρθρο 2 σημείο 10 της Οδηγίας 
2009/73/ΕΚ 

— Διαχειριστές συστήματος ΥΦΑ, όπως ορίζονται στο 
άρθρο 2 σημείο 12 της Οδηνίας 2009/73/ΕΚ 

— Επιχειρήσεις φυσικού αερίου, όπως ορίζονται στην 
περίπτ. ιδ' της παρ. 2 του άρθρου 2 του ν. 4001/2011 

— Διαχειριστές εγκαταστάσεων διύλισης και 
επεξεργασίας φυσικού αερίου 

2. Μεταφορές 

α) Αεροπορικές 
μεταφορές 

— Αερομεταφορείς, όπως ορίζονται στο σημείο 4 του 
άρθρου 3 του Κανονισμού (ΕΚ) 300/2008 του 
Ευρωπαϊκού Κοινοβουλίου και του Συμβουλίου της 
11 πς Μαρτίου 2008 (ΕΕ ί 97) 

— Φορείς διαχείρισης αερολιμένα, όπως ορίζονται 
στην περίπτ. β' της παρ. 1 του άρθρου 2 του π.δ. 
52/2012 (Α' 102), αερολιμένες, όπως ορίζονται στην 
περίπτ. α' της παρ. 1 του άρθρου 2 του ίδιου π.δ., 
συμπεριλαμβανομένων των κεντρικών αερολιμένων 
που απαριθμούνται στο τμήμα 2 του Παραρτήματος Ιί 
του Κανονισμού (ΕΕ) 1315/2013 του Ευρωπαϊκού 
Κοινοβουλίου και του Συμβουλίου της 11 ης Δεκεμβρίου ! 

2013 (ΕΕ Ε 348), και φορείς εκμετάλλευσης 
βοηθητικών εγκαταστάσεων που βρίσκονται εντός των 
αερολιμένων 



— Φορείς εκμετάλλευσης ελέγχου διαχείρισης 
κυκλοφορίας που παρέχουν υπηρεσίες ελέγχου 
εναέριας κυκλοφορίας όπως ορίζονται στο σημείο 1 
του άρθρου 2 του Κανονισμού (ΕΚ) 549/2004 του 
Ευρωπαϊκού Κοινοβουλίου και του Συμβουλίου της 
10 ης Μαρτίου 2004 (ΕΕ Ε 96) 



— Διαχειριστές της υποδομής, όπως ορίζονται στην 
παρ. 2 του άρθρου 3 του ν. 4408/2016 (Α' 135) 


β). Σιδηροδρομικές 
μεταφορές 

— Σιδηροδρομικές επιχειρήσεις, όπως ορίζονται στην 
παρ. 1 του άρθρου 3 του ν. 4408/2016, 
συμπεριλαμβανομένων των φορέων εκμετάλλευσης 
εγκαταστάσεων για την παροχή υπηρεσιών, όπως 
ορίζονται στην παρ. 12 του άρθρου 3 του ίδιου νόμου 


γ) Πλωτές 

— Εσωτερικές πλωτές, θαλάσσιες και ακτοπλοϊκές 
εταιρείες μεταφοράς επιβατών και εμπορευμάτων, 
όπως ορίζονται για τις θαλάσσιες μεταφορές στο 
Παράρτημα 1 του Κανονισμού (ΕΚ) 725/2004 του 
Ευρωπαϊκού Κοινοβουλίου και του Συμβουλίου της 
31 ηζ Μαρτίου 2004 (ΕΕ ί 129), μη 

συμπεριλαμβανομένων των μεμονωμένων πλοίων που 
χρησιμοποιούνται από τις εταιρείες αυτές 


μεταφορές 

— Διαχειριστικοί φορείς των λιμένων, όπως ορίζονται 
στην παρ. 11 του άρθρου 2 του ν. 3622/2007 (Α' 281), 
συμπεριλαμβανομένων των λιμενικών τους 

εγκαταστάσεων όπως ορίζονται στο σημείο 11 του 
άρθρου 2 του Κανονισμού (ΕΚ) 725/2004, και φορείς 
εκμετάλλευσης έργων και εξοπλισμού που βρίσκονται 
εντός των λιμένων 



— Φορείς εκμετάλλευσης υπηρεσιών, εξυπηρέτησης 
κυκλοφορίας πλοίων (νΤ3), όπως ορίζονται στην 
περίπτ. κ' του άρθρου 3 του π.δ. 49/2005 (Α' 66) 


δ) Οδικές μεταφορές 

— Οδικές αρχές, όπως ορίζονται στο σημείο 12 του 
άρθρου 2 του κατ' εξουσιοδότηση Κανονισμού (ΕΕ) 
2015/962 της Επιτροπής της 18 ης Δεκεμβρίου 2015 
(ΕΕ Ε 157) που είναι υπεύθυνες για τον έλεγχο 
διαχείρισης της κυκλοφορίας 



— Φορείς εκμετάλλευσης συστημάτων ευφυών 
μεταφορών (ΙΤ3), όπως ορίζονται στην παρ. 1 του 
άρθρου 4 του π.δ. 50/2012 (Α' 100) 

3. Τράπεζες 


Πιστωτικά ιδρύματα, όπως ορίζονται στο σημείο 1 του 
άρθρου 4 του Κανονισμού (ΕΕ) 575/2013 του 
Ευρωπαϊκού Κοινοβουλίου και του Συμβουλίου της 
26 Γς Ιουνίου 2013 (ΕΕ Ε 176) 

4. Υποδομές 
χρηματοπιστωτικών 
αγορών 


— Φορείς εκμετάλλευσης τόπων διαπραγμάτευσης, 
όπως ορίζονται στην παρ. 24 του άρθρου 4 του ν. 
4514/2018 (Α' 14) 


— Κεντρικοί αντισυμβαλλόμενοι (ΟΟΡ), όπως 

ορίζονται στο σημείο 1 του άρθρου 2 του Κανονισμού 

(ΕΕ) 648/2012 του Ευρωπαϊκού Κοινοβουλίου και του 
Συμβουλίου της4 ης Ιουλίου 2012 (ΕΕ 1201) 

5. Τομέας της 
υγείας 

Περιβάλλοντα 
υγειονομικής 
περίθαλψης (μεταξύ 
άλλων νοσοκομεία 
και ιδιωτικές κλινικές) 

Πάροχοι υγειονομικής περίθαλψης, όπως ορίζονται 
στην περίπτ. ζ' του άρθρου 3 του ν. 4213/2013 (Α' 
261) 

6. Προμήθεια και 
διανομή πόσιμου 
νερού 


Προμηθευτές και διανομείς νερού ανθρώπινης 
κατανάλωσης, όπως ορίζονται στην περίπτ. α' της 
παρ. 1 του άρθρου 2 της Γ1(δ)/ΓΠ οικ.67322 κοινής 
απόφασης των Υπουργών Εσωτερικών, Οικονομίας 
και Ανάπτυξης, Υγείας, Περιβάλλοντος και Ενέργειας 
(Β' 3282), αλλά εξαιρουμένων των διανομέων για τους 
οποίους η διανομή νερού ανθρώπινης κατανάλωσης 
αποτελεί μόνο μέρος της γενικής τους δραστηριότητας 
διανομής λοιπών προϊόντων και αγαθών που δεν 
θεωρούνται βασικές υπηρεσίες 

7. Ψηφιακή 
υποδομή 


— Σημεία ανταλλαγής κίνησης διαδικτύου (ΙΧΡ) 

— Πάροχοι υπηρεσιών συστήματος ονομάτων χώρου 
(ΩΝ5) 

— Μητρώα ονομάτων χώρου ανώτατου επιπέδου 
(ΤΕΩ) 


ΠΑΡΑΡΤΗΜΑ II 

ΕΙΔΗ ΨΗΦΙΑΚΩΝ ΥΠΗΡΕΣΙΩΝ ΠΑΤΟΥΣ ΣΚΟΠΟΥΣ ΤΟΥ ΑΡΘΡΟΥ 3 ΠΑΡΑΓΡΑΦΟΣ 5 

1. Επιγραμμική αγορά 

2. Επιγραμμική μηχανή αναζήτησης 

3. Υπηρεσία νεφοϋπολογιστικής 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 30 Νοεμβρίου 2018 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Αντιπρόεδρος της Κυβέρνησης 
και Υπουργός 
Οικονομίας και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 

Εθνικής Άμυνας 

ΠΑΝΑΓΙΩΤΗΣ ΚΑΜΜΕΝΟΣ 

Αναπληρώτρια Υπουργός 
Εργασίας, Κοινωνικής Ασφάλισης 
και Κοινωνικής Αλληλεγγύης 

ΘΕΑΝΩ ΦΩΤΙΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αναπληρωτής Υπουργός 
Οικονομίας και Ανάπτυξης 

ΑΣΤΕΡΙΟΣ ΠΙΤΣΙΟΡΛΑΣ 

Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Δικαιοσύνης, Διαφάνειας 
και Ανθρωπίνων Δικαιωμάτων 

ΜΙΧΑΗΛ ΚΑΛΟΓΗΡΟΥ 

Υφυπουργός 

Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Ψηφιακής Πολιτικής, 
Τηλεπικοινωνιών και Ενημέρωσης 

ΝΙΚΟΛΑΟΣ ΠΑΠΠΑΣ 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 


Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Αγροτικής Ανάπτυξης 
και Τροφίμων 

ΣΤΑΥΡΟΣ ΑΡΑΧΩΒΙΤΗΣ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 3 Δεκεμβρίου 2018 
Ο επί της Δικαιοσύνης Υπουργός 

ΜΙΧΑΗΛ ΚΑΛΟΓΗΡΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβΓηαείθΓ.ΘίΟΘί.αΓ 










